****

**Αναβαθμίζω το Σπίτι Μου**

**ΔΙΚΑΙΟΛΟΓΗΤΙΚΑ: Για την ένταξη στο πρόγραμμα**

|  |  |
| --- | --- |
| Υποχρεωτικά δικαιολογητικά για τον οφειλέτη: | 1. Προϋπολογισμός εργασιών ή προσφορές / προτιμολόγια.
2. Τίτλος ιδιοκτησίας.
3. Δήλωση φορολογίας εισοδήματος φυσικών προσώπων του τελευταίου φορολογικού έτους (έντυπο Ε1).
4. Οικοδομική άδεια.
5. Λογαριασμός παροχής ηλεκτρικού ρεύματος (ΔΕΗ ή άλλου παρόχου).
6. Υπεύθυνη δήλωση του άρθρου 8 του ν. 1599/1986 του αιτούντος μέσα από το gov.gr, με την οποία δηλώνει ότι:

i) έχει λάβει γνώση των βασικών όρων του προγράμματος, ii) τα στοιχεία που αναφέρονται στην αίτηση της παρ. 1 του άρθρου 7, είναι αληθή και τα υποβαλλόμενα δικαιολογητικά γνήσια, iii) η δαπάνη για την πραγματοποίηση των ενεργειακών παρεμβάσεων στην κατοικία του δεν έχει τύχει, ούτε θα τύχει χρηματοδότησης από άλλο ταμείο ή χρηματοδοτικό μέσο ή από άλλο πρόγραμμα που χρηματοδοτείται από τον μηχανισμό του ΤΑΑ ή από πόρους της Ευρωπαϊκής Ένωσης και iv) εξουσιοδοτεί το πιστωτικό ίδρυμα, τις αρμόδιες ελεγκτικές και εποπτικές αρχές, την ΕΥΣΤΑ, τους ορκωτούς ελεγκτές στους οποίους η ΕΥΣΤΑ αναθέτει την επιβεβαίωση της ικανοποιητικής επίτευξης των οροσήμων και στόχων της υπ’ αρ.: 16401 δράσης του Εθνικού Σχεδίου Ανάκαμψης και Ανθεκτικότητας (ΕΣΑΑ) στην οποία το πρόγραμμα «Αναβαθμίζω το σπίτι μου» αφορά, την ΕΑΤ και οποιαδήποτε αρχή, όργανο ή οργανισμό της Ευρωπαϊκής Ένωσης και του Ελληνικού Δημοσίου που έχει αρμοδιότητα να ελέγχει τη χρήση των κεφαλαίων που αντλεί το Ελληνικό Δημόσιο στο πλαίσιο και κατ’ εφαρμογή των κανόνων ΤΑΑ για τη χρηματοδότηση των δανείων του προγράμματος, για την περαιτέρω επεξεργασία και επαλήθευση των δεδομένων προσωπικού χαρακτήρα, που περιέχονται στην αίτηση με σκοπό τη διαπίστωση της επιλεξιμότητας του για το πρόγραμμα και τη δανειοδότησή του, εάν αυτή τελικώς εγκριθεί. |
| Υποχρεωτικά δικαιολογητικά για συγκύριους: | 1. Πιστοποιητικό μεταγραφής του τίτλου ιδιοκτησίας στο Υποθηκοφυλακείο ή Κτηματολόγιο
2. Υπεύθυνη δήλωση μέσα από το gov.gr ότι συναινούν στην υλοποίηση ενεργειακών παρεμβάσεων επί της κατοικίας τους μέσω του προγράμματος «Αναβαθμίζω το σπίτι μου».
3. Δήλωση φορολογίας εισοδήματος φυσικών προσώπων του τελευταίου φορολογικού έτους (έντυπο Ε1).
 |
| Για το ακινητο: | Η μοναδικότητα του ακινήτου, ως κριτήριο επιλεξιμότητας για το Πρόγραμμα, ελέγχεται κατά το στάδιο υποβολής της αίτησης για τη σχετική υπαγωγή. Ως στοιχείο ελέγχου μοναδικότητας του επιλέξιμου ακινήτου, λαμβάνεται ο μοναδικός αριθμός παροχής ηλεκτρικού ρεύματος όπως αυτός καταγράφεται στον λογαριασμό πληρωμής ηλεκτρικού ρεύματος (ΔΕΗ ή άλλου παρόχου).Για την παροχή συναίνεσης των συγκύριων επί ενεργειακών παρεμβάσεων επιλέξιμης κατοικίας, ο αιτών θα προσκομίσει Υπεύθυνες Δηλώσεις από όλους τους συγκύριους μέσω της Ενιαίας Ψηφιακής Πύλης (gov.gr) ότι συναινούν στην υλοποίηση ενεργειακών παρεμβάσεων επί της κατοικίας τους μέσω του προγράμματος «Αναβαθμίζω το Σπίτι μου», συνοδευόμενη από τον τίτλο αγοράς ή αποδοχής κληρονομιάς και το πιστοποιητικό μεταγραφής στο Υποθηκοφυλακείο ή Κτηματολόγιο.Για τη διαπίστωση της νομιμότητας του ακινήτου, ο αιτών θα πρέπει να προσκομίσει Οικοδομική Άδεια ή/και άλλο αντίστοιχο/πρόσθετο νομιμοποιητικό έγγραφο, όπως υπαγωγή της δηλούμενης κατασκευής ή χρήσης σε νόμο τακτοποίησης αυθαίρετων κατασκευών ή έγγραφο εξαίρεσης κατεδάφισης στην περίπτωση που δεν έχει οικοδομική άδεια και ούτε έχει δηλωθεί σε νόμο τακτοποίησης αυθαίρετων κατασκευών, αλλά δηλώνεται κανονικά στη φορολογική δήλωση. Στις περιπτώσεις υπαγωγής του ακινήτου σε νόμο τακτοποίησης αυθαίρετων κατασκευών, θα πρέπει να έχει προσκομιστεί έως την τελική εκταμίευση του δανείου, η βεβαίωση περαίωσης της υπαγωγής του ακινήτου στις ισχύουσες κατά την έκδοση της βεβαίωσης διατάξεις περί ρύθμισης αυθαιρέτου, όπως εκδίδεται από το σχετικό πληροφοριακό σύστημα του το Υπουργείο Περιβάλλοντος και Ενέργειας, συνοδευόμενη από το αντίστοιχο φύλλο καταγραφής από το οποίο θα προκύπτει η εξόφληση του συνόλου του ενιαίου ειδικού προστίμου του ακινήτου.Για τη διαπίστωση της μη εκμίσθωσης του ακινήτου στο οποίο θα πραγματοποιηθούν οι παρεμβάσεις, προσκομίζεται από τον αιτούντα και τους τυχόν λοιπούς συγκύριους, Δήλωση Φορολογίας Εισοδήματος Φυσικών Προσώπων του τελευταίου φορολογικού έτους (έντυπο Ε1) και εφόσον δηλώνεται Εισόδημα από ακίνητη περιουσία στα αντίστοιχα πεδία της δήλωσης, προσκομίζεται και η Αναλυτική κατάσταση για τα μισθώματα ακίνητης περιουσίας (έντυπο Ε2).Η μεταβίβαση του ακινήτου επί του οποίου πραγματοποιούνται οι χρηματοδοτούμενες από το πρόγραμμα παρεμβάσεις, είναι εφικτή μόνο κατόπιν ολοσχερούς εξόφλησης του δανείου. |
| Προαιρετικά δικαιολογητικά για τον οφειλέτη | Βεβαίωση περαίωσης της υπαγωγής του ακινήτου στις ισχύουσες κατά την έκδοση της βεβαίωσης διατάξεις περί ρύθμισης αυθαιρέτου, όπως εκδίδεται από το σχετικό πληροφοριακό σύστημα του το Υπουργείο Περιβάλλοντος και Ενέργειας, συνοδευόμενη από το αντίστοιχο φύλλο καταγραφής, από το οποίο θα προκύπτει η εξόφληση του συνόλου του ενιαίου ειδικού προστίμου του ακινήτου, στις περιπτώσεις υπαγωγής του ακινήτου σε νόμο τακτοποίησης αυθαίρετων κατασκευών.Έγγραφο εξαίρεσης κατεδάφισης στην περίπτωση που δεν έχει οικοδομική άδεια και ούτε έχει δηλωθεί σε νόμο τακτοποίησης αυθαίρετων κατασκευών, αλλά δηλώνεται κανονικά στη φορολογική δήλωση.Ειδικά για τα υλικά για τοποθέτηση συστήματος θέρμανσης-ψύξης, αποκλειστικά με την αξιοποίηση ανανεώσιμης πηγής ενέργειας ή με σύστημα συμπαραγωγής ηλεκτρισμού και θερμότητας υψηλής απόδοσης, προσκομίζεται δελτίο προϊόντος, όπως αυτό ορίζεται στην Οδηγία 2010/30/ΕΕ του Ευρωπαϊκού Κοινοβουλίου και του Συμβουλίου της Ευρωπαϊκής Ένωσης για την ενεργειακή επισήμανση (Energy Labelling). Επιπρόσθετα, τα υλικά και τα ηλεκτρομηχανολογικά συστήματα, για τα οποία υφίσταται σχετική υποχρέωση από την κείμενη νομοθεσία, θα πρέπει να φέρουν σήμανση CE.Αναλυτική κατάσταση για τα μισθώματα ακίνητης περιουσίας (έντυπο Ε2), εφόσον δηλώνεται εισόδημα από ακίνητη περιουσία στα αντίστοιχα πεδία του Ε1. |
| Προαιρετικά δικαιολογητικά για συγκύριους: | Αναλυτική κατάσταση για τα μισθώματα ακίνητης περιουσίας (έντυπο Ε2), εφόσον δηλώνεται εισόδημα από ακίνητη περιουσία στα αντίστοιχα πεδία του Ε1 των συγκύριων. |
|  |  |
| Για την εφάπαξ εκταμίευση ή τη 2η τμηματική εκταμίευση | Υποχρεωτικά δικαιολογητικά για τον οφειλέτη: Εξοφλημένα τιμολόγια στο όνομα του δανειολήπτη για το σύνολο του εγκεκριμένου ποσού δανείου, με ημερομηνία έκδοσης μεταγενέστερη της ημερομηνίας έγκρισης υπαγωγής στο πρόγραμμα από την ΕΑΤ |



*Το «Αναβαθμίζω το Σπίτι μου» που διαχειρίζεται η Ελληνική Αναπτυξιακή Τράπεζα ΑΕ υλοποιείται στο πλαίσιο του δανειακού προγράμματος του Ταμείου Ανάκαμψης και Ανθεκτικότητας με τη χρηματοδότηση της Ευρωπαϊκής Ένωσης-NextGenerationEU.*